Japan: - Vil bruke makt mot Kina om nødvendig
Den japanske statsministeren Shinzo Abe advarer Kina. - Vi vil avvise ethvert forsøk på å gå inn i vårt sjøområde eller på land, sa han. De kinesiske fartøyene har gått inn nær en øygruppe som Kina kaller Diaoyu, og som det er uenighet om, sa regjeringstalsmannen Yoshihide Suga tirsdag. Talsmannen kalte dette for den mest omfattende grensekrenkelsen siden den japanske staten kjøpte øyene fra en privat eier i fjor. - Vi har levert en skarp protest mot Kina både i Beijing og Tokyo, sa Suga. En gruppe japanske nasjonalister skal samtidig ha sendt ni skip til området rundt øyene.
Åtte kinesiske statsfartøy har gått inn i japansk farvann, ifølge japanske myndigheter.